আই পি এল সুরেশের জীবনের আরেক টারনিং পয়েন্ট। হাঁটুর আঘাত কেড়ে নিয়েছে খেলোয়াড়ের কিছু মূল্যবান সময়। কঠিনতম সেই দিনগুলোতে মনে হতো বুঝি শেষ হয়ে গেল ক্রিকেট কেরিয়ার। মাথায় আশি লাখ টাকার ঋণের বোঝা। তবে দমে যাননি। ফিরে এসেছেন সগৌরবে। আবার দাপিয়ে বেরিয়েছেন ক্রিকেট দুনিয়া। ২০১৫-র এপ্রিলে প্রিয়াঙ্কা চোধারিকে বিয়ে করেন। প্রিয়াঙ্কা আমস্টারডামের একটি ব্যাঙ্কে আইটি প্রফেশনাল। বিয়ের পর আরও অনেক বেশি স্থিতধি আর দায়িত্বশীল হয়েছেন রায়না। আগে তিনি শুধু মগ্ন হয়ে খেলতেন। আজকাল কন্ট্রাক্ট মন দিয়ে পড়েন। সময়ের সদউপয়োগ করতে শিখেছেন। প্রিয়াঙ্কার হাত ধরে ভবিষ্যৎ পরিকল্পনা করেন। তাঁদের জীবনে সম্প্রতি আগমন ঘটেছে এক ছোট্ট অতিথির। সুরেশ আর প্রিয়াঙ্কার একটি কন্যা সন্তান জন্মেছে। ইদানিং সুরেশের মনে হয় কাজ অনেক অনেক বাকি কিন্তু হাতে সময় বড্ড কম।